SET สัปดาห์หน้า “Sideway” แนวต้าน 1,678-1,690 จุด
โบรกฯคาดตลาดสัปดาห์หน้า “Sideway” จับตาตัวเลขเศรษฐกิจไทย และการเยือนสหรัฐฯอย่างเป็นทางการเพื่อหารือด้านความมั่นคงและด้านเศรษฐกิจ การค้า การลงทุน
1 ต.ค. 2560

Weekly outlook : Sideway แนวต้าน 1,678/1,690 จุด แนวรับ 1,660-1,658 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (1-6 ต.ค.) คาดตลาด “Sideway” หลังทิศทาง Fund Flows เริ่มเป็นภาพของการขายหุ้นไทยในระยะสั้น จากความคืบหน้าของแผนปฏิรูปภาษีของ Donald Trump ซึ่งเพิ่มความคาดหวังเชิงบวกต่อการเติบโตของเศรษฐกิจสหรัฐฯ ผสานกับตัวเลขเศรษฐกิจสหรัฐฯที่ค่อนข้างดี และถ้อยแถลงของคณะกรรมการ FED ต่างๆที่ีค่อนข้างสนับสนุนการปรับขึ้นอัตราดอกเบี้ยหนุนให้โอกาสที่ FED จะขึ้นดอกเบี้ยในเดือนธ.ค. เพิ่มสูงขึ้นอย่างมีนัยสำคัญกระตุ้นค่าเงินดอลล่าร์แข็งค่าไว กดดันค่าเงินเอเชียอ่อนค่าในเชิงเปรียบเทียบ และกดดันตลาดสินทรัพย์เสี่ียงเอเชียในช่วงสั้น
แต่อย่างไรก็ตาม แนวโน้มของราคาน้ำมันดิบยังคงเป็นค่าขึ้นตอบรับความร่วมมือกันของกลุ่ม OPEC ในการปรับลดกำลังการผลิต โดยคาด OPEC จะส่งสัญญาณขยายระยะเวลาลดกำลังการผลิตในเดือน ม.ค. 2018 ก่อนที่มาตรการจะสิ้นสุดในเดือน มี.ค. 2018 หนุนให้ความกังวลเรื่องอุปทานส่วนเกินผ่อนคลายลง ส่งผลให้ตลาดน้ำมันโลกเริ่มเข้าสู่ภาวะสมดุล คาดกระตุ้นราคาน้ำมันดิบฟื้นตัวต่อเนื่อง หนุนกลุ่ม Energy ช่วยพยุงตลาดได้
ส่วนปัจจัยอื่นๆ ที่น่าติดตามสัปดาห์นี้ 1) การรายงานอัตราเงินเฟ้อไทยเดือน ก.ย. Consensus คาดเติบโตสู่ 0.5% จาก 0.32% ในเดือนก่อน และตัวเลขความเชื่อมั่นผู้บริโภคของไทย 2) นายกรัฐมนตรีเดินทางเยือนสหรัฐฯอย่างเป็นทางการ 2-4 ต.ค. นี้ ตามคำเชิญของประธานาธิบดี Donald Trump เพื่อหารือด้านความมั่นคงและด้านเศรษฐกิจ การค้า การลงทุน
&lt;&lt;&lt;คลิกเพื่อดูรายละเอียด&gt;&gt;&gt;